1. Sepatutnya, waktu sekarang ini aku sudah berada di Johor Bahru untuk sesi weekend getaways setelah hampir sekian lama terperap dalam bilik. Namun, aku batalkan rancangan tersebut akibat keterdesakan waktu. Mungkin akan kembali merancang satu perjalanan ke JB pada masa akan datang dan terus menyeberang ke Kota Singa. Betul lah kata orang, kita hanya mampu merancang, Tuhan juga yang menentukan segalanya.
2. Pembentangan tajuk projek tahun akhir bejalan lancar. Tajuk diterima dengan baik oleh panel berserta sedikit olahan dan komen membina dari kedua-dua panel yang menilai. Aku rasa projek ini akan berjalan dengan smooth sehingga ke penghujungnya.
3. Aku dah merancang untuk mulakan karier sebagai front-end developer sebab aku nampak forte aku lebih ke arah itu. Jadi, by hook or by crook, aku mesti belajar perkara-perkara atau skills yang diperlukan dalam bidang ini.
4. Berfikir tentang masa depan ini sesuatu yang mengerikan kadang-kadang. Penuh dengan tanda tanya. Penuh dengan "what if?". Aku cuba menjadi positif dan mengharapakan masa depan akan melayan aku dengan baik. Jadi untuk itu, aku perlu berusaha lebih lagi bermula dari sekarang.
5. Ahh, mungkin aku akan menulis sedikit sebanayak tentang harapan aku untuk masa hadapan pada post yang akan datang. Kalau rajin.
6. Berbalik ke masa sekarang, aku akan habiskan sisa-sisa hujung minggu ini dengan memasak, mengemas bilik, membuat sedikit hiasan di meja belajar, menonton drama atau filem atas talian dan perkara-perkara yang sebegitu sebelum minggu keempat semester pertama untuk tahun akhir ini bermula pada Ahad ini.
7. Esok hari ulang tahun aku yang ke 21. Sudah tua rupanya tapi masih berperangai seperti childish.
8. Bukan peminat tegar hasil karya Anuar Zain, apatah lagi figura itu sendiri tapi muzik video terbaru yang dikeluarkannya bertajuk Andainya Takdir itu wajar diberi tontonan walaupun sekali seumur hidup.
9. I am out of word.
10. Chiao!